Hænger valgplakater ulovligt eller ej? Af og til kan reglerne være svære at forstå. Selv for os her på TV2 Nord. Mandag lavede vi et indslag, hvor vi målte højden på valgplakater. Men den højde, vi havde målt efter, nemlig 2,3 meter, gælder kun, når valgplakaten hænger direkte over fortove og cykelstier. Ifølge folketingskandidat for Venstre Karsten Lauritzen er reglerne et klassisk eksempel på et område, der er for bureaukratisk, og derfor ikke er til at forstå for den almindelige borger. Det vigtigste er ifølge Karsten Lauritzen, at valgplakaterne bare ikke var til fare for trafikanter. - Det burde bare være sund fornuft, i stedet for regler og paragraffer, siger han. Men understreger selvfølgelig at folketingskandidat Karsten Lauritzen, at han følger loven. Og det at placere plakaterne i højden er dog stadig en god ting. -Det er jo godt at få dem op i en god højde, for så undgår man også hærværk, siger Karsten Lauritzen

Referat:
Der er gået bureaukrati i den, ifølge folketingskandidat for Venstre Karsten Lauritzen.